stanford-oval/wikipedia huggingface dataset:
שמורת קנה וסמר

| --- | --- |

מבט עילי על השינויים בעינות קנה בעקבות ירידת מפלס ים המלח
 מידע כללי
 תאריך הקמה:  ה-22 ביוני 1988
 נתונים ומידות
 שטח:  1.1 קמ"ר
 מאפיינים עיקריים:  השמורה סגורה ולא ניתן לבקר בה
 מיקום
 מדינה:  ישראל ישראל
 מיקום:  ים המלח
 קואורדינטות:  31°36′38″N 35°23′46″E﻿ / ﻿31.610611111111°N 35.396111111111°E﻿ / 31.610611111111; 35.396111111111
  (למפת הרי ירושלים מוגדלת) שמורת קנה וסמר(למפת הרי ירושלים רגילה) שמורת קנה וסמר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שמורת קנה וסמר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שמורת קנה וסמר
 
בריכה בשמורת הטבע עם זוג של תמירון מצוי
שמורת קנה וסמר הידועה גם בשם שמורת עינות קנה, היא שמורת טבע המשתרעת בין ים המלח ממזרח לכביש 90 ממערב לאורך כ- 5 ק"מ, בקטע הכביש שבין נחל תמרים למצוקי דרגות. שטח השמורה הוא 1100 דונם, והיא הוכרזה ב-22 ביוני 1988 ביחד עם שמורת עינות צוקים.
השמורה סגורה למטיילים ולא ניתן לבקר בה, בעקבות סכנת בולענים.
המעיינות

בשמורה שתי קבוצות של מעיינות: עינות קנה (בערבית: עין אלע'ויר שמשמעותו מעיין העמק הקטן) הנובעים בסמוך לשפך נחל קנה בצפון, ועינות סמר (בערבית: עין א-תוראבה) בסמוך לשפך נחל סמר בדרום השמורה.
המעיינות בשמורה הם מעיינות העתק הנובעים בין מצוק ההעתקים לים המלח. שפיעתן של עינות קנה מוערכת בכ-1.5 מיליון מ"ק מים בשנה, ועינות סמר בכמה מיליוני מ"ק מים בשנה.
בנוסף, ליד עינות סמר יש מכון שאיבה המנצל חלק ממי המעיינות.
החי והצומח

עולם החי בשמורה דומה לשמורת עינות צוקים הסמוכה, וכולל מגוון חסרי חוליות, דגי נאווית המלחות, עופות ויונקים שונים, שחלקם שוכנים גם בשמורת מצוק ההעתקים השכנה, אך מרחב מחייתם כולל גם את שמורה זו.
בשטח סביב המעיינות שולט הצמח קנה מצוי שעל שמו נקראת קבוצת הנביעות הצפונית. בנוסף צומחים בשמורה עצי אשל אברהם ועבקנה שכיח וצמח הסמר ליד עינות סמר.
כמו כן, בתחום השמורה נמצאת האוכלוסייה הגדולה בישראל של הסחלב בן-חורש גדול.
שרידים ארכאולוגיים

בשטח השמורה נמצאו שרידים ארכאולוגים שונים. ליד עינות קנה נמצאו שרידי יישוב של כת ים המלח הכולל מבנים ובית קברות גדול, וכן שרידי יישוב מתקופת הברזל. אחת ההשערות היא שאלה שרידי היישוב הנִּבְשָן, אחת משש ערי המדבר בנחלת שבט יהודה (יהושע, טו, סב). ליד עינות סמר נמצאו שרידים של מצודה גדולה בגודל 15 על 13 מטר, המתוארכת למאות ה-7-8 לפנה"ס. הראשון שחפר את המצודה היה ג"ס בליק שחפר אותה בשנת 1935. בין השנים 1968-1967 היא נחפרה שוב על ידי פסח בר אדון. תפקיד המצודה היה לשמור על המעיין ועל הדרך המובילה להר חברון. בר אדון זיהה את עין תורבה עם עיר המלח המוזכרת בתנ"ך.
לקריאה נוספת

עינות קנה, נחל סמר, מדריך ישראל החדש : אנציקלופדיה, מסלולי טיול כרך 13 : מדבר יהודה ובקעת ים המלח, בעריכת ספי בן-יוסף, משרד הביטחון – ההוצאה לאור, 2001, עמ' 178-177, 223
הערות שוליים

↑  אנציקלופדיה מקראית, דבר, 18 במאי 1972
|  שמורות טבע בישראל |
| --- | --- | --- |
| הגולן | אירוס הביצות נוב • אלי על • בריכת בראון • גמלא • הר אביטל • הר חרמון • הר חרמונית • הר פרס • הר שיפון • יער אודם • יער יהודיה • נחל גילבון • נחל משושים • נחל הבניאס • מג'רסה • סוסיתא |  |
| צפון | אבוקה • אלון • אלונה • אלוני אבא • אלוני בית קשת • נחל בית העמק • בריכת פסוטה • אלוני ברעם • אלוני יצחק • בוריקה • גאון הירדן •  החולה • הר ארבל • הר חורשן • הר יונה • הר מירון • הר שכניה • חוטם הכרמל • חוף דור-הבונים • חורבת קרתא • חורשת טל • חי-בר כרמל • מערת פער •  נחל בזק • נחל בצת • נחל דישון • נחל הקיבוצים • נחל כזיב • נחל מערות • נחל עמוד • נחל ראש פינה • נחל שניר • נחל שרך • נחל תבור • נחל תות • נחל עיון • עין אפק • עין ארובות • עין נוטרה • עין נימפית • עין תאו • פארק הכרמל • ראש הנקרה • רמות מנשה • תל דן • תל אנפה • תל סהרון • תל שמרון |  |
| מרכז | ביצת זיתא • בני ציון (חרוצים) • בריכת דורה • בריכת יער • גבעת האירוסים • גדור • געש • האירוסים • הדסים • המסרק • חולות ניצנים • מבוא אשדוד • חורבת מדרס • חורבת סעדים • מערת אבשלום • מערת התאומים • נאות קדומים • נחל דולב • נחל כפירה • נחל פולג • נחל קטלב • נחל שורק • נחל התנינים • עינות גיבתון • שער פולג |  |
| יהודה | אלוני שמואל • אל כנוב • הר הטייסים • ואדי מכוך • נחל אוג • נחל בזק עילי • נחל פרת • עינות צוקים • קנה וסמר |  |
| השומרון | הר כביר • יער אום צפא • יער ריחן • נבי רביח • נחל פצאל • נחל קנה • עינות זרקא • רכס טמון • ביצת ואדי מלחה • בור הציפורים • נחל שילה עילי |  |
| הנגב | בקעת תמנע • בתרונות רוחמה • גבעות להב • הבשור • המכתש הגדול • המכתש הקטן • הר הנגב • הר חירן • הר עמשא • הרי אילת • חולות משאבים • חולות סמר • חוף האלמוגים • חי-בר יטבתה • מכתשים בנגב • מצוק הצינים • נחל גרר • נחל ערוגות • נחל עשוש • נחל צין • עין גדי • ערבת עברונה • פארק הלס • פורה |  |
| שמורות ימיות | איי חוף ראש הנקרה • ים ראש הנקרה-אכזיב • שקמונה • ים ראש הכרמל • ים דור-הבונים • ים שקמה • איי חוף דור-מעגן מיכאל • ים גדור • ים האלמוגים • חוף האלמוגים • הים הדרומי • הפרעת פלמחים |  |
שקיפות (אופטיקה)

.
מסננים דיכאורים שקופים בתחומים שונים של הספקטרום
ילד על רצפה שקופה
החומר השקוף מאפשר לראות את הפרטים שנמצאים בתוכו
שקיפות בעולם החי - פרפר עם כנפיים שקופות
טלפון בעל כיסוי שקוף המאפשר לראות את הרכיבים הפנימיים
שקיפות היא תכונה אופטית של תווך המבטאת את יכולתו להעביר קרינה אלקטרומגנטית ובפרט אור מבלי לפזרה או לבלוע אותה. ככל שהחומר שקוף יותר אחוז הקרינה המועבר בתווך גדול יותר. חומר שקוף למחצה, כלומר המאפשר מעבר של אור אך מפזר אותו, מכונה "חומר זָכוּךְ" (transluscent), חומר שאינו שקוף מכונה "חומר אָטוּם". שקיפות נובעת מחוסר היכולת של הקרינה לבצע אינטראקציה עם האלקטרונים או המולקולות שבתווך. מידת השקיפות של חומרים שונה באורכי גל שונים, תחומים שונים בספקטרום מבצעים אינטראקציות שונות עם חומרים שונים. חומר שהוא שקוף בתכונותיו האלקטרוניות יכול להיות זכוך, כתוצאה מפיזורים פנימיים. תרחיף (לדוגמה ערפל, חלב) אינו שקוף כי החלקיקים הרבים בתוכו מפזרים את האור לכיוונים שונים, על אף שהחומרים כשלעצמם (מים, אוויר, שומן) שקופים. מוצק רב גבישי (לדוגמה מלח בישול, אלומינה) יכול להיות שקוף בתכונותיו הבסיסיות אך לא בנפח גדול, כי הגבישונים הרבים מפזרים את האור בכיוונים שונים, אף שכל גבישון כשלעצמו שקוף.
כאשר קרינה עוברת מתווך אחד לתווך אחר, בדרך כלל המעבר אינו חלק וישר, ומתרחשת שבירה. בתהליך השבירה חלק מהקרינה מוחזרת וחלק מהקרינה חודרת פנימה, אולם לא בקו ישר אלא בזווית מסוימת, מידת השבירה נקבעת על פי הזווית ביחס לניצב למשיק לתווך החדש בנקודת הכניסה, ועל פי מקדם השבירה. הנוסחה שמודדת את רמת השבירה בהתחשב בנתונים אלו, היא המשוואה הנתונה בחוק סנל. במקרים מסוימים במעבר מתווך שקוף לאחר בזווית מסוימת, תיתכן החזרה מלאה של הקרינה בלא כל מעבר. על ידי שימוש בידע זה, יוצרים זכוכיות שמצד אחד עובר דרכן אור ומצד שני לא.
מדדים לשקיפות

שקיפות נמדדת בכמה אופנים שקולים.
שקיפות של עצם נמדדת על פי עומק אופטי (optical depth), שהוא גודל חסר יחידות המבטא את החלק מהקרינה הנבלעת במעבר דרך העצם כולו. עומק אופטי בחומרים רגילים הוא גודל חיובי או אפס, חסר יחידות, בסולם לוגריתמי טבעי.  \ln {\frac {I_{in}}{I_{out}}}. כאשר עובי אופטי אפס, כלומר  \ln 1, הוא חומר שקוף לחלוטין, עובי אופטי של אחד מעביר  e^{-1}, כ-37%, מהקרינה, וכך הלאה.
שקיפות כתכונה של חומר נמדדת בעומק חדירה (Penetration depth), שהוא עובי החומר שבו עוצמת הקרינה החודרת שווה לאחד חלקי e מעוצמת הקרינה ההתחלתית. עומק החדירה הוא גודל בעל יחידות של אורך, והחומר שקוף יותר ככל שעומק החדירה גדול יותר. באטמוספירה עומק החדירה נמדד כראות אטמוספירית.
מדד נוסף לשקיפות של חומר הוא מקדם הנחתה (Attenuation coefficient), שהוא אחד חלקי עומק החדירה. מקדם ההנחתה הוא גודל בעל יחידות של אחד חלקי אורך, וככל שמקדם ההנחתה גדול יותר, החומר אטום יותר ושקוף פחות.
עבור עצם שהוא משטח אחיד, העומק האופטי שווה לעובי החומר כפול מקדם ההנחתה, וגם לעובי החומר חלקי עומק החדירה.
שקיפות בים (ראות בתוך המים) נמדדת בעומק סקי באמצעות דסקת סקי. עומק סקי הוא העומק המרבי שבו נראית דסקת סקי הצבועה בשחור ולבן.
דוגמאות

האטמוספירה שקופה לאור נראה, עם עומק חדירה ממוצע של כמה עשרות קילומטרים, המשתנה על פי ראות אטמוספירית בכל מזג אוויר. האטמוספירה שקופה גם לחלקים של הקרינה התת-אדומה, אך חלקים מסוימים בתת-אדום נחסמים באטמוספירה מכוון שהם משרים סיבובים וויברציות מולקולריות (בעיקר על מולקולות מים ופחמן דו-חמצני).
שכבת האוזון אינה שקופה לקרינה על-סגולה. בזכות שכבת האוזון, פיזור ריילי גורם לכך שהאטמוספירה יותר זכוכה לכחול מאשר לשאר הצבעים ומסיבה זו השמיים כחולים.
קרינת הרקע הקוסמית היא שריד מתקופה בה היקום הצעיר שינה את מצבו מאטום לשקוף. עד כ-200,000 שנים לאחר המפץ הגדול היקום הורכב בעיקרו מפלזמת מימן אטומה מאוד, אולם כשהיקום התרחב והתקרר יוני המימן עברו ריקומבינציה והפכו לאטומים שהם במידה רבה שקופים לקרינה.
זכוכית שקופה מכיוון שמבנה פסי האנרגיה בה לא מאפשר אינטראקציה של התחום הנראה של הספקטרום עם האלקטרונים בחומר, אולם קרינת על-סגול מסוגלת לבצע עירורים אלו ולכן הזכוכית אטומה לקרינה זו. אילוח של זכוכית בחומרים שונים מסוגל לגרום לכך שצבעים מסוימים ייבלעו בחומר ועל ידי כך הזכוכית תהפוך לצבעונית.
ראו גם

אור
פיזור
שבירה
שבץ שקט

שבץ שקט (באנגלית: Silent stroke) הוא שבץ מוחי שאינו כולל תסמינים חיצוניים, והחולה אינו מודע לכך שעבר שבץ. עם זאת, שבץ שקט עדיין מביא נזק לרקמת המוח ולעלייה בסיכון ללקות בשבץ בעתיד. סוג השבץ הזה נקרא ״שקט״ מכיוון שהנזק מתרחש בחלק במוח שאינו שולט בתפקודים חיוניים כלשהם ולכן אין שינוי חיצוני ניכר אצל החולה.
הצטברות אירועי שבץ שקט עלולה להוביל לירידה ניכרת בתפקודים הקוגניטיביים, ובפרט ביכולת החשיבה והזיכרון.
שבץ שקט שונה משבץ חולף (TIA). בשבץ חולף כן מתגלים תסמינים חיצוניים, בניגוד לשבץ שקט, ושבץ חולף יכול להמשך בין מספר דקות ל-24 שעות. שבץ חולף מהווה גורם סיכון משמעותי לשבץ מוחי עתידי ולשבץ שקט חוזר.
גורמים ואבחון

שבץ שקט מתרחש פי חמישה יותר מאשר שבץ סימפטומטי, הסיכון עולה עם הגיל. בין 8% ל־28% מהקשישים עוברים אירוע של שבץ שקט (שבץ שקט עלול להופיע גם אצל צעירים ואף אצל ילדים, בעיקר כאלו הסובלים מאנמיה קשה), שכיחותו של שבץ שקט גדולה יותר כאשר מדובר באוכלוסייה הסובלת מדמנציה או הפרעות קוגניטיביות אחרות. גורמי סיכון נוספים הם: סוכרת, יתר לחץ דם, עישון ומחלת לב.
ניתן לאבחן שבץ שקט על ידי ביצוע טומוגרפיה ממוחשבת (CT) או דימות תהודה מגנטית (MRI). במרבית המקרים האוטם מתגלה רק בדיעבד, כשבדיקת הדמיה מגלה סימן של אוטם ישן. אף על פי שמדובר באוטם על השפעותיו הפתולוגיות, האוטם בשבץ השקט אינו גורם לנזק בטווח הקצר.
ראו גם

שבץ חולף
הערות שוליים

↑  What is a silent stroke?, Harvard Health, ‏2020-11-01 (באנגלית)
↑  Stroke Diagnosis & Treatment | Mount Sinai - New York, Mount Sinai Health System (באנגלית אמריקאית)
↑  S. B. Coutts, M. D. Hill, J. E. Simon, C. -H. Sohn, J. N. Scott, A. M. Demchuk, Silent ischemia in minor stroke and TIA patients identified on MR imaging, Neurology 65, 2005-08-23, עמ' 513–517 doi: 10.1212/01.WNL.0000169031.39264.ff
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ערך זה הוא קצרמרבנושא מחלות. אתם מוזמנים לתרום לוויקיפדיה ו.
שקע גנואה

מפה של מסלולי ציקלונים מעל אירופה, המציגה התרחקות של מסלול V מעל הים הליגורי וצפון הים האדריאטי
מפת תבליט של האזור האלפיני של אירופה
שקע גנואה (מכונה גם ציקלון גנואה, שקע ליגורי או ציקלון V5) הוא ציקלון שנוצר או מתעצם מציקלון קיים, מדרום לאלפים מעל מפרץ ג'נובה, הים הליגורי, עמק הפו וצפון הים האדריאטי. ציקלוני Vb הם אירועים נדירים יחסית המתרחשים בממוצע רק כ-2.3 פעמים בשנה.
ציקלוגנזה

צפון מערב הים התיכון ומפרץ גנואה בפרט, הם לא רק אזור מעבר לציקלון חולף, אלא הם לעיתים קרובות אזורים של ציקלוגנזה. אזורי לחץ נמוך עוברים או נוצרים כתוצאה מחדירת אוויר צפון-אטלנטי לים התיכון בין האלפים למרכז המאסיף, דרך עמק רון, או דרך מפתח קרקסון בין הרי הפירנאים למאסיף סנטרל. אוויר קר ולח זה חודר לאגן הים התיכון, ומוסט על ידי ההרים הגבוהים בצפון מערב קורסיקה, המפנים את מסת האוויר לצפון מזרח, ומעוררים בתגובה רוחות ליבצ'יו קרירות ורטובות לים הליגורי, שבתורן פוגעים במערב הרי האפנינים הממוקמים בסמוך לים.
מספר גורמים בעלי רלוונטיות בהתפתחות שקעים מדרום לאלפים הם:
הניגוד התרמי בין יבשה לים
אינטראקציה בין זרם הסילון הקדמי של הקוטב לזרם הסילון הסובטרופי
השפעת זרימה צפונית מעל הרי האלפים, מגבירה את הפעילות הציקלוגנטית לאורך המדרונות הדרומיים
השפעת העקמומיות הקעורה של המדרונות הדרומיים של האלפים, מעודדת היווצרות ציקלונית
נוצרת אינטראקציה מורכבת בין האורוגרפיה של ליגוריה לבין הניגוד בין מסת האוויר הקרה והלחה למים החמים יותר של הים הליגורי, התהליך מסתיים בהיווצרות אזור לחץ נמוך מעל הים הליגורי, ממש ליד העיר ג'נובה. ציקלוגנזה נמוכה בג'נובה יכולה להתרחש בכל עת של השנה, אם כי בדרך כלל ממוקמת דרומה יותר במהלך הקיץ. הציקלוגנזה מוזזת מזרחה בהתאם לכמות האוויר הקר הנכנס לעמק הפו, ובדרך כלל עוברת למפרץ ונציה כאשר אך מעט נכנס לעמק.
הערות שוליים

1 2 3 4  "Local Hazardous Weather Conditions". Naval Research Laboratory. נבדק ב-3 באפריל 2012. {{cite web}}:  (עזרה)
↑  Messmer, Martina (2015). "Climatology of Vb cyclones, physical mechanisms and their impact on extreme precipitation over Central Europe" (PDF). Earth System Dynamics. 6 (2): 541. Bibcode:2015ESD.....6..541M. doi:10.5194/esd-6-541-2015.
↑  Kreienkamp, F.; A. Spekat; W. Enke (2010). "A robust method to identify cyclone tracks from gridded data" (PDF). Advances in Science and Research. 4: 105–114. Bibcode:2010AdSR....4..105K. doi:10.5194/asr-4-105-2010. נבדק ב-30 במרץ 2012. {{cite journal}}:  (עזרה)
↑  "Satellite Overview and Synoptic Situation". eumetrain. נבדק ב-19 באפריל 2012. {{cite web}}:  (עזרה)
שריר הסוליה

| --- | --- |

שרירי שוק ימין במבט אחורי. מרבית שריר הסובך הוסרה.
 שיוך:  superficial part of posterior compartment of leg, שריר הסובך השלש ראשי 
 עצבוב:  עצב השוקה
 פעולת שריר:  כפיפה כפית 
 שריר נגדי:  השריר השוקתי הקדמי 
 תחל שריר:  head of fibula 
 אחז שריר:  calcaneal tuberosity 
 תיאור ב:  האנטומיה של גריי (מהדורה 20) (483) 
 מזהים
 לטינית (TA98):  m. soleus 
 טרמינולוגיה אנטומיקה:  A04.7.02.047 
 TA2 (2019):  2660 
 FMA:  22542 
 
שריר הסוליה (TA: Musculus soleus) הוא שריר רחב ושטוח הנמצא בחלקה האחורי של השוק. שמו ניתן לו בזכות הדמיון בצורתו לדג הסולית השטוח. יש המסווגים את שריר הסוליה ביחד עם שריר הסובך כשריר יחיד בשם שריר הסובך השלש ראשי.
שריר הסוליה הוא כופף כפי עיקרי של הקרסול הפועל בעת פעולות כגון הליכה ועמידה. הרכב השריר העשיר בסיבי שריר איטיים מאפשר לשריר לתפקד כמייצב של הקרסול, המונע נפילה קדימה. לשריר תפקיד נוסף ומשמעותי במערכת ההחזר הוורידי, שכן כיווציו פועלים כמשאבת שריר ומניעים דם ורידי מחלקם התחתון של הרגליים לכיוון הלב.
תיאור

שריר הסוליה ממוקם במדור האחורי השטחי של השוק.
תחילתו של השריר בחלקו האחורי של ראש השוקית, בחלקו האחורי של הרבע העליון של גוף השוקית, בקו הסוליה ובגבול התיכון של השוקה.
חלקו התחתון של השריר נאחז בעצם העקב דרך גיד אכילס.
עצבוב

שריר הסוליה מעוצבב על ידי שורשי העצב של העצה הראשון והשני (S1, S2) דרך עצב השוקה.
תמונות נוספות

עצמות השוק הימנית במבט אחורי. מסומנים באדום אזורי אחז של שרירים.
אנטומיה טופוגרפית של גפה תחתונה
ראו גם

אנטומיה - מונחים
שקיעת האלילים

| --- | --- |

 מידע כללי
 מאת:  פרידריך ניטשה
 שפת המקור:  גרמנית
 סוגה:  פילוסופיה
 נושא:  פילוסופיה 
 הוצאה
 תאריך הוצאה:  1889
 הוצאה בעברית
 הוצאה:  הוצאת שוקן
 תאריך:  1973
 תרגום:  ישראל אלדד
 סדרה
 ספר קודם:  פרשת וגנר (ספר) 
 הספר הבא:  אנטיכריסט 
 
שקיעת האלילים: כיצד מתפלספים בפַּטִּישׁ (בגרמנית:Götzen-Dämmerung: oder Wie man mit dem Hammer philosophiert) הוא ספר אשר נכתב על ידי הפילוסוף הגרמני פרידריך ניטשה בשנת 1888 ופורסם לראשונה ב-1889. הספר מהווה סיכום של הפילוסופיה המאוחרת של ניטשה. בספר זה מופיעה אחת מאמירותיו הידועות ביותר של ניטשה: "מה שלא הורג אותי מחשל אותי".
שם הספר

במקור נקרא הספר "בטלנות של פסיכולוג" אך השם שונה לשם הנוכחי אשר מתחלק לכותר וכותר משנה.
הכותר "שקיעת האלילים" הוא משחק מילים על שם האופרה של ריכרד וגנר "דמדומי האלים" (Götterdämmerung).
כותרת המשנה "איך מתפלספים בפטיש" באה לרמוז לעמדתו של ניטשה, איקונוקלסט התומך בניפוץ (מטאפורי ופיזי) של דמות האל הריקה מתוכן.
התזה היסודית של ניטשה

התזה המונחת ביסודה של כל הפילוסופיה של ניטשה, של כל המטריאליזם שלו המתבטא בדחייה של כל האידיאלים, היא שאין בנמצא כל השקפת עולם שמקורה מחוץ לחיים או מעליהם. אין בנמצא כל השקפת עולם שבכוחה להתנתק ממערכת הכוחות המהווים את המציאות.
כתוצאה, כל ניסיון לחרוץ משפט על המציאות לטוב או לרע מהווה סימן היכר של מצבו המיוחד של מי שמנסה לעשות כן.
הנה מה שניטשה מבטא באופן ברור ביותר בקטע חשוב מתוך ספרו זה:
לחרוץ משפט על החיים, לנסות להעריך את החיים לחיוב או לשלילה, משמעו לעסוק באבחנות שלעולם אין בכוחן להיות אמיתיות. לאבחנות שכאלה אין ערך אחר אלא כסימני היכר של טיפשותן עצמן. לכן עלינו למתוח את אצבעותינו כדי להגיע להכרה המיוחדת במינה שערכם של החיים לא ניתן למדידה... בעבור פילוסוף, להתייחס לערכם של החיים כבעיה, משמעו לטעון נגד עצמו ולהעמיד בסימן שאלה את חוכמתו. זהו חוסר חוכמה.
ראו גם

מה שלא הורג אותי מחשל אותי
שבר (הנדסה)

תמונה של שבר פריך (צבעים בהירים)
שבר (fracture) הוא הפרדה מקומית של חומר לשני חלקים או יותר, תחת הפעלת מאמץ.  המילה באופן שגרתי מיוחדת לשברים בעצמות או לשברים בגבישים או חומרים גבישיים, כמו מתכות ואבני חן. לעיתים, בחומרים גבישיים, גבישים יכולים להישבר ללא הפרדת הגוף לשני חלקים. בתלות בחומר הנשבר, שבר מפחית את החוזק (ברוב החומרים) או מעכב מעבר אור בחומר.
הבנה מעמיקה של תהליך יצירת השבר ניתן לקבל מתוך למידת תורת מכניקת השבר.
סוגי שברים

שבר פריך - בסוג זה של שבר, לא ניתן לראות דפורמציה פלסטית לפני התרחשות השבר. בגבישים פריכים, השבר יכול להתרחש רק על ידי ביקוע שנוצר כתוצאה ממאמץ הפועל בכיוון נורמלי למישורי הגביש. במבנים אמורפיים, לעומת זאת, חוסר המבנה הגבישי גורם לשברים בכל הכיוונים, כאשר השברים ממשיכים בכיוון נורמלי ללחץ המופעל.
בתמונת השבר במוט האלומיניום, ניתן לראות בצבעים הבהירים שבר פריך, ובצבעים הכהים שבר שנוצר מהתעייפות החומר.
שבר משיך - בשבר משיך, מתרחשת דפורמציה פלסטית רבה לפני השבירה. מתכות משיכות רבות יכולות להחזיק מעמד בדפורמציה מאוד גדולה, של 50-100% מעוות, לפני שמתרחש שבר. המעוות שבו מתרחש השבר תלוי ברמת הניקיון של המתכת. בטמפרטורת החדר, ברזל טהור יכול לעבור דפורמציה של עד 100% מעוות לפני שישבר, לעומת פלדות (המכילות ברזל ופחמן), אשר נשברות כבר ב-3% מעוות. בגלל ששבר משיך כולל דפורמציה פלסטית רבה, צורת ההתנהגות של השבר שונה מאוד מזו של שבר פריך. חלק מהאנרגיה הנובעת מריכוז המאמצים בנקודות השבר הופכת לדפורמציה פלסטית לפני שהסדק מתחיל להתקדם. השלבים העיקריים של שבר משיך הם יצירת צוואר (necking), אשר גורם לריכוז המאמצים באזור שבו שטח החתך קטן יותר, יצירת חללים (void formation), יצירת סדקים, התקדמות סדקים, וכישלון (שבר). השלבים הללו בדרך כלל גורמים לתוצאה בה לאחר השבירה ניתן לראות חלק אחד קמור והשני קעור בפני השטח של השבר (cup and cone).
דרכי הפרדת סדק

ישנן שלוש אפשריות להפעלת המאמצים שיגרמו לשבר:
מצב פתיחה: מאמץ נורמלי למישור הסדק
מצב החלקה: מאמץ גזירה פועל במקביל למישור הסדק ומאונך לחזית הסדק
מצב קריעה: מאמץ גזירה פועל במקביל למישור הסדק ומקביל לחזית הסדקדרכי יצירת סדק
ראו גם

מכניקת השבר
הנדסת חומרים
חקר פני שבר
איור של דגמים מתכתיים עגולים לאחר ניסוי מתיחה. (א) שבר פריך; (ב) שבר משיך לאחר יצירת צוואר מקורי; (ג) שבר משיך לחלוטין.
קרסנודאר (כדורגל)

ערך זה עוסק במועדון כדורגל מהעיר קרסנודאר ברוסיה. אם התכוונתם למועדון כדורגל אחר מהעיר, ראו .
מועדון הכדורגל קְרַסְנוֹדָאר (ברוסית: ФК Краснода́р) הוא מועדון כדורגל רוסי מהעיר קרסנודאר, אשר מתמודד החל מעונת 2011 בליגת העל הרוסית.
הישג השיא של הקבוצה בליגה הרוסית הוא מקום שני בעונת 2023/2024. קודם הגיעה 3 פעמים למקום השלישי (בעונות 2014/15, 2018/2019, 2019/2020). קבוצת הנוער של המועדון זכתה פעמיים באליפות רוסיה בכדורגל לנוער (בעונת 2017/2018 ובעונת 2022/2023) והקבוצה גם מפעילה קבוצת מילואים בליגת המשנה בשם קרסנודאר-2.
הישגים לפי עונה

פרק זה טעון עדכון. אנא תרמו לוויקיפדיה .
זכייה      העפלה לליגה בכירה יותר      מקום שני, גמר טורניר      מקום שלישי
יריבות

היריבות העיקריות של קרסנודאר הן שכנותיה סוצ'י שאף היא ממחוז קרסנודאר וכל מפגש ביניהן מהווה את הדרבי המחוזי של קרסנודאר.
למועדון גם יריבות עם מועדון רוסטוב ממחוז רוסטוב השכן והמפגשים ביניהם מכונים "הדרבי הדרומי".
לקרסנודאר יריבות עירונית עם קובאן במסגרת הדרבי של קרסנודאר, אך מאז 2018 היריבות אינה משמעותית בעקבות ירידת קובאן לליגה החובבנית. מועדון אחר מהעיר קרסנודאר בשם "קובאן" מתמודד בליגת המשנה הרוסית, אך גם הוא אינו מהווה יריב משמעותי.
מאז 2018 התפתחה יריבות מתוחה בין זניט לקרסנודאר וכל משחק ביניהן הוא רוויי שערים ואף פעמיים היו משחקי הכרעת אליפות שבהן זניט ניצחה.
סגל > סגל השחקנים

נכון ל-17 ביולי 2022
סגל > כדורגלנים מפורסמים בעבר ובהווה

רוסיה מאטוויי ספונוב
רוסיה איגור סמולניקוב
רוסיה יגור באבורין
רוסיה פאבל מאמייב
רוסיה פיודור סמולוב
רוסיה מגומד-שאפי סוליימאנוב
רוסיה רוסלן קאמבולוב
רוסיה יבגני מרקוב
ברזיל ואנדרסון
אורוגוואי מאוריסיו פריירה
רוסיה יורי גאזינסקי
רוסיה דמיטרי סקופינצב
ברזיל רוסיה ארי
אקוודור כריסטיאן רמירס
קולומביה קווין קסטאניו
שוודיה ויקטור קלאסון
רוסיה אולג שאטוב
פרו כריסטיאן קואבה
סרביה אורוש ספאייץ'
דנמרק יונס נאמלי
שוודיה מרקוס ברג
סגל > מאמנים ראשיים

| מאמנים | שנים | תארים/הישגים | הערות |
| --- | --- | --- | --- |
| רוסיה ולדימיר וולצ'ק | 22 בפברואר — 13 באוגוסט 2008 |  |  |
| רוסיה נורבי חאקונוב | 13 באוגוסט 2008 — 25 בנובמבר 2009 |  |  |
| רוסיה סרגיי טאשוייב | 25 בנובמבר 2009 — 7 בנובמבר 2010 |  |  |
| סרביה סלאבוליוב מוסלין | 29 בדצמבר 2010 — 9 באוגוסט 2013 |  |  |
| בלארוס אולג קונונוב | 11 באוגוסט 2013 — 13 בספטמבר 2016 | גמר הגביע הרוסי בכדורגל |  |
| רוסיה איגור שלימוב | 13 בספטמבר 2016 — 2 באפריל 2018 |  |  |
| רוסיה מוראד מוסאייב (ממלא מקום) | 3 באפריל — 3 במאי 2018 |  |  |
| רוסיה אולג פומנקו | 4 במאי 2018—יולי 2019 |  |  |
| רוסיה סרגיי מאטבייב | יולי 2019—יוני 2020 |  |  |
| רוסיה מוראד מוסאייב | יוני 2020—אפריל 2021 | שלב הבתים בליגת האלופות |  |
| בלארוס ויקטור גונצ'רנקו | אפריל 2021—ינואר 2022 |  |  |
| גרמניה דניאל פרקה | ינואר—מרץ 2022 |  | התפטר כתגובה לאירועי הפלישה הרוסית לאוקראינה |
| רוסיה אלכסיי אנטוניוק | פברואר—מאי 2022 |  |  |
| רוסיה אלכסנדר סטורוז'וק | מאי 2022—ינואר 2023 |  |  |
| סרביה ולדימיר איביץ' | ינואר 2023—מרץ 2024 | גמר הגביע הרוסי בכדורגל |  |
| רוסיה מוראד מוסאייב | מרץ 2024— |  |  |
סרגיי טאשוייב
סלאבוליוב מוסלין
אולג קונונוב
איגור שלימוב
מוראד מוסאייב
אולג פומנקו
ולדימיר איביץ׳
בעלים וספונסר ראשי > הנהלה ובעלים

הקבוצה הוקמה על ידי איש העסקים סרגיי גאליצקי מייסד רשת המרכולים מגניט, המממן את מועדון הכדורגל באמצעות חברת המגדנאות שלו Constell Group. במאי 2020 פורסם הרכב מחזיקי המניות בחברה, 66.67% ממניות החברה מצויים בידיו של סרגיי גליצקי באמצעות חברת המגדנאות שלו, 33.33% נוספים מצויים בידי חברת United Capital בבעלות איש העסקים מקסים וראסקין.
| תפקיד | שם |
| --- | --- |
נשיא: רוסיה סרגיי גאליצקי
סגן הנשיא: רוסיה ואלרי בובנוב
מנכ"ל: רוסיה ולדימיר חאשיג
סמנכ"ל: רוסיה נורבי חאקונוב
מנהל מסחרי, מנהל אקדמיית הנוער: רוסיה ארם פונדוקיאן
בעלים וספונסר ראשי > נותני חסות

באוגוסט 2016 המועדון חתם על הסכם שיתוף פעולה עם Meizu‏.
| שנים | יצרניות תלבושות | שנים | נותני חסות | שנים | בעלים |
| --- | --- | --- | --- | --- | --- |
| ‏2008—2016 | איטליה Kappa | 2011—2013 | רוסיה Home Credit Bank | ‏2014— | סרגיי גאליצקי |
| ‏2008—2016 | איטליה Kappa | 2013—2014 | רוסיה Westa | ‏2014— | סרגיי גאליצקי |
| ‏2008—2016 | איטליה Kappa | ‏2014— | רוסיה Constell Group | ‏2014— | סרגיי גאליצקי |
| 2016—2022 | גרמניה Puma | ‏2014— | רוסיה Constell Group | ‏2014— | סרגיי גאליצקי |
| ‏ | ‏ |  |  | ‏2014— | סרגיי גאליצקי |
| ‏ | ‏ | ‏2023— | רוסיה GK Tochno, Winline | ‏2014— | סרגיי גאליצקי |
|  |  | ‏2023— | רוסיה GK Tochno, Winline |  |  |
סמל הקבוצה

סמל מועדון קרסנודר הוא בצבעי שחור וירוק. השור מסמל את הנכונות לתקוף, התמדה ועבודה קשה. לוח השחמט מסמל טקטיקה. החצוצרות המורמות - את הקריאה למתקפה. בעוד, הפרסה נועדה למזל טוב. בשנת 2016 הסמל עודכן מעט. הצבע הירוק נעשה כהה יותר, השור נעשה גדול יותר, הקצוות בחלקו העליון השתנו. לכל שאר האלמנטים נוסף מתאר כהה וברור.
תארים, שיאים והישגים

ליגת העל הרוסית :
מקום שני: 2023/24
מקום שלישי: 2014/15, 2018/19
הגביע הרוסי
גמר: 2013/14, 2022/23
גביע Match Premier
זכייה: 2019
ליגת האלופות :
שלב הבתים: 2020/21
הליגה האירופית :
שמינית גמר: 2016/17, 2018/19
תארים, שיאים והישגים > שיאים אישיים

מלך השערים בכל הזמנים - פיודור סמולוב (54)
מלכי השערים במסגרות האירופאיות:
ארי (13)
מגומד-שאפי סוליימאנוב (6)
ראו גם

קרסנודאר: ממשחק למשחק
היריבות בין זניט סנקט פטרבורג לבין קרסנודאר
קרסנודאר (כדורגל נשים)
קרסנודאר-2
קרסנודאר-3
הערות שוליים

↑
↑  תהיה אליפות? לוקומוטיב הפסידה בחוץ
↑  קרסנודאר ומידטיילנד בשלב הבתים בליגת האלופות, באתר ‏מאקו‏, 1 באוקטובר 2020
↑  מהפך ו-1:2 לקרסנודאר על פאוק, 0:0 לסלביה פראג, באתר ONE‏, 22 בספטמבר 2020
↑  קרסנודאר קיבלה את הזכות להתמודד בליגה הלאומית, לאחר שהקבוצות מעליה סירבו לעלות ליגה
↑  קרסנודאר קיבלה הזמנה להשתתף בליגת העל, לאחר שהשיגה נתונים כלכליים טובים יותר מהקבוצות שמעליה בטבלה
↑  Тренеры ФК «Краснодар», footballfacts.ru
↑  Может ли один миллиардер спасти российский футбол?
↑  Кто владеет российским футболом: от госкорпораций до миллиардеров
↑  «Краснодар» и компания MEIZU объявили о начале сотрудничества
פיודור סמולוב, ששיחק במדי קרסנודאר בשנים 2015–2018 והחל מ-2024. הוכתר למלך השערים של הקבוצה בעונות 2015/16 ו-2016/2017
סמל הקבוצה